
Шымкент қаласы цифрландыру басқармасының басшысы М.Кемеловтің «2026 жылдың 
1 жарты жылдықтың атқарылған жұмыстар» баяндамасы 


«Shymkent IT HUB» орталығы 

	Мемлекет басшысы Қ.К.Тоқаевтың 2023 жылғы 1 қыркүйектегі Қазақстан халқына Жолдауына сәйкес, Қазақстан Республикасы Цифрлық даму министрлігі, «Astana Hub» және Шымкент қаласы әкімдігінің қолдауымен 2024 жылғы мамыр айынан бастап «Shymkent IT HUB» технологиялық паркі іске қосылды. 
	HUB-тың негізгі мақсаты – технологиялық кәсіпкерлікті дамыту,
 ІТ қоғамдастығын қалыптастыру, стартаптарға кеңес беру және жоғары жылдамдықты интернетпен тегін жұмыс орнын ұсыну.
	2026 жылы IT-қоғамдастықты дамыту және стартаптарды қолдау бағытында 44-ге жуық іс-шара өткізіліп, жалпы 1041 келушілер тіркелді.
Аталған кезеңде 168 студент өндірістік және оқу тәжірибесінен өтіп, өңірдегі стартаптарды дамытуға арналған 5 стартап және 2 хакатон іс-шарасы өтті. Тәжірибе барысында студенттер цифрлық сауаттылықты арттыруға бағытталған QazCoders, Astana Hub курстары, веб-дизайн және стартап негіздерін меңгерді.
	Бұл іс-шаралар өз кезегінде аймақтағы стартап-қауымдастықтың қалыптасуына, тәжірибе алмасуға, жастардың цифрлық сауаттылығын арттыруға және жаңа идеялардың пайда болуына ықпал етеді.
	Қазіргі таңда технопарк резиденттері қатарында «QazTracker», «Alaqan», «Puls.kz», «Art Code», «Florax», «Qalam AI» сынды сәтті стартап жобалар өз жұмысын табысты жалғастыруда.

«Tomorrow School» 

	Инновациялық экожүйені дамыту шеңберінде ағымдағы жылдың 24 сәуір күні «Tashenev University» базасында «Tomorrow School» цифрлық білім беру мектебі ресми телемост форматында ашылып, 
18 жастан асқан азаматтарды жасанды интеллект негіздері мен IT саласы бойынша даярлауға бағытталған, заманауи инфрақұрылыммен жабдықталған және тәулік бойы жұмыс істейтін білім беру жобасы болып табылады.
Жоба негізінде халықаралық 01 Edu білім беру платформасының әдістемесі енгізіліп, студенттерді оқыту peer-to-peer қағидаты бойынша жүзеге асырылады. Яғни, дәстүрлі оқытушысыз модель арқылы қатысушылар бір-бірімен тәжірибе алмасу, жобаларды бірлесіп орындау және өзара бағалау арқылы білім алады.
	Қазіргі таңда, 442 адам тіркеліп, 1 - ші лекке (поток) 161 адам қатысты және 2-ші лекке (поток) тіркелу 21 - ші тамызға дейін ашық болады.

«Tashenev AI Laboratory» 
Tashenev University базасында инновациялық білім беру және ғылыми-зерттеу инфрақұрылымы ретінде Жасанды интеллект (AI) зертханасы іске қосылды. Аталған жоба студенттердің заманауи цифрлық технологиялар, жасанды интеллект және инженерлік бағыттар бойынша практикалық дағдыларын дамытуға бағытталған.
Зертхана құрамында робототехника, дрон технологиялары, Big Data талдау, голографиялық жүйелер, виртуалды зертханалар және 
3D прототиптеу бағыттары бойынша кешенді экожүйе қалыптастырылған. Жалпы алаңы 300 ш.м. құрайтын зертхана білім беру, ғылыми-зерттеу және тәжірибелік жобаларды іске асыруға мүмкіндік береді.
Аталған жүйе арқылы студенттер робот-гуманоидтармен жұмыс істеу, дрондарды басқару және бағдарламалау, автономды логистикалық жүйелерді әзірлеу, сондай-ақ Big Data және machine learning технологияларын қолдану дағдыларын меңгереді.

«103 Yandex Maps» 
	
	Яндекс сервистерімен интеграцияның арқасында диспетчер шақыртуды тіркеген сәттен бастап бригадаға дейінгі жол бақыланады, ал пациент немесе өтініш беруші жедел жәрдем көлігінің қай жерде екенін және шамамен қанша уақытта келетіні туралы ақпарат алуға арналған цифрлық платформа. Бүгінде жоба 1-категориядағы шұғыл науқастардың қоңырауларын өңдеу барысында пилоттық режимде қолданысқа енгізілген.


«Смарт-бейнежетондар» 

	Медицина қызметкерлерінің қауіпсіздігін қамтамасыз етуге бағытталған жоба. Пилоттық жоба аясында 10 смарт-бейнежетон енгізіліп, бейнеағындар мен деректер жасанды интеллект технологиялары арқылы талданып, Полиция департаментінің «Жедел басқару орталығына» шығарылды.
Сонымен қатар, қалада жедел жәрдем бригадаларына арналған смарт-бейнежетондар жүйесі ашылып, қазіргі таңда 120 бригадаға жалпы 240 смарт-бейнежетондар қолданысқа берілді.

«Art code» 

	Аталған жүйе жасанды интеллект технологияларын пайдалана отырып, жылу желілерін құбыр ішінен тексеруге арналған инновациялық шешім. Жүйе жылу желілері, сумен жабдықтау, кәріз және сарқынды су жүйелері, сондай-ақ циркуляциялық құбырларды қоса алғанда, құбырлардың ағымдағы техникалық жағдайын бағалауға, ақауларды уақтылы анықтауға және олардың сенімді пайдаланылуын қамтамасыз етуге мүмкіндік береді.
	Бұл жүйе 2025 жылы пилоттық режимде қаладағы 7 мекенжайда іске қосылды.
	Сонымен қатар, ағымдағы жылға 5 шақырым жолға тиісті қаражат бөлініп, қазіргі таңда оның 4,2 шақырымында құрылыс жұмыстары орындалды.

[bookmark: _GoBack]«Smart Data Ukimet» 

	Шымкент қаласы әкімдігі мен «Ұлттық ақпараттық технологиялар» АҚ бірлесіп, «Smart Data Ukimet» АЖ-де Шымкент қаласының ситуациялық орталығы құрылды.
«Smart Data Ukimet» АЖ мақсаты - басқару шешімдерін қолдау мақсатында мемлекеттік органдардың ақпараттық жүйелерінен деректерді жинауға, сақтауға және талдауға арналған ақпараттық-талдау жүйесі болып табылады. 
Сонымен қатар, «Smart Data Ukimet» АЖ-де жасанды интеллект көмекшісі қарастырылған. 
Қазіргі таңда, «Smart Data Ukimet» талдамалық жүйесінде 
124 ақпараттық жүйелермен интеграцияға қол жетімді және іске асқан кейстер бар. Одан бөлек, басқармалар тарапынан 100 ұсыныс беріліп, «Ұлттық ақпараттық технологиялар» АҚ тарапынан техникалық жағынан тиісті жұмыстар атқарылуда.

«Білім беру мекемелерінің интернет желісі» (7 слайд)

Білім беру мекемелерін цифрландыру бағытында бірқатар жүйелі жұмыстар атқарылуда. Атап айтқанда, білім беру ұйымдарына бөлінетін қаражатты Цифрландыру басқармасы арқылы орталықтандырылған модельге көшіру жұмыстары жүргізілуде.
Сонымен қатар, мектептердегі интернет желісінің сапасын арттыру мақсатында интернет жылдамдығын 100 Мбит/секундқа дейін көтеру бойынша жұмыстар жүзеге асырылуда. Бүгінгі таңда қала аумағындағы 161 мектепте интернет жылдамдығы 100 Мбит/секунд деңгейіне жеткізілді.
Бұдан бөлек, мектептердегі интернет желісін қашықтықтан бақылау функциясы іске қосылды. Нәтижесінде интернет желісіндегі ақауларды анықтау және қалпына келтіру уақыты екі есеге қысқарды

«Байланыс желісі» 

Қазіргі таңда қала аумағында мобильді байланыс сапасын арттыру және интернет желісінің қолжетімділігін кеңейту мақсатында жүйелі жұмыстар жүргізілуде.
2024 жылы қала аумағында 1490 базалық станция жұмыс істеген болса, 2025 жылы олардың саны 1752-ге жетті. Ал 2026 жылы қосымша 33 жаңа станция орнатылып, жалпы саны 1785-і тұрақты жұмыс жасауда.
Анықтама: Жаңа базалық станциялар келесі шағынаудандар мен тұрғын алаптарда орнатылды: Қайнарбұлақ, Солтүстік-Батыс, Нұрсат, Жиделі, Қайтпас, Қызылжар, 21-шағынаудан, Қорғасын, Жұлдыз, Шымсити, Достық, Нұртас, Асар, Нұршуақ, Самал-3, Бозарық, Мирас, Жайлау, Құрсай, Қарабастау, 112 орам және Ынтымақ-2.
Сонымен қатар, 5G технологиясын енгізу жұмыстары кезең-кезеңімен іске асырылуда. 2024 жылы 21 нысан қамтылса, 2025 жылы 393 нысанға дейін ұлғайды. 2026 жылы тағы 227 жаңа 5G нүктесін іске қосу жоспарланып отыр. Нәтижесінде жалпы қамту саны 372 нысанға жетеді.
Кең жолақты интернет желісін жүргізу бағытында да ауқымды жұмыстар атқарылды. 2021 жылы 5 елді мекен интернетпен қамтылса, 2022 жылы – 18, 2023 жылы – 20, 2024 жылы – 25 елді мекен қамтылды.
2025 жылы 20 елді мекен толық, ал ағымдағы жылы 4 елді мекен қамту арқылы  қала аумағын 100 пайыз кең жолақты интернет желісіне қосылуға мүмкіншлік жасалатын болады.
Анықтамама: 4 елді мекен Исфиджаб, Жиделі, Қайнарбұлақ және Алтынтөбе 




«Ақпараттық қауіпсіздік» (9 слайд)

2026 жылы Шымкент қаласы әкімдігінің басқармалары мен аудан әкімдіктерінде ақпараттық қауіпсіздік деңгейін арттыру бойынша кешенді жұмыстар жүргізілді.
Мониторинг жұмыстары 24 басқарма мен 5 аудан әкімдігінде жүргізіліп, нәтижесінде 100 ақпараттық қауіпсіздік кемшілігі анықталды. Бүгінгі таңда анықталған кемшіліктердің барлығы толықтай жойылып, орындалу көрсеткіші 100%-ды құрады.
МИСП-ГТС жүйесі арқылы 97 кибершабуыл әрекеті анықталып, олардың барлығы бойынша тиісті шаралар қабылданды. Сонымен қатар, мемлекеттік қызметшілердің компьютерлеріндегі антивирустық бағдарламалар жаңартылды.
Ақпараттық қауіпсіздік инфрақұрылымын күшейту мақсатында 700 DLP лицензиясы орнатылып, 1000 Firewall және 1000 антивирустық қорғау жүйесі іске қосылды.
Сондай-ақ, ақпараттық қауіпсіздікке жауапты мамандардың біліктілігін арттыру мақсатында 2026 жылғы 19 маусымда Қазақстан Республикасы Жасанды интеллект және цифрлық даму министрлігінің Ақпараттық қауіпсіздік комитеті мен Expertise France ұйымының бірлескен «Орталық Азиядағы цифрлық байланыстылық» (C4CA) жобасы аясында оқыту іс-шарасы өткізілді.
Жүргізілген жұмыстардың нәтижесінде Шымкент қаласы әкімдігінің ақпараттық қауіпсіздік деңгейі едәуір күшейтіліп, киберқауіптерге қарсы қорғаныс тиімділігі артты.



Назарларыңызға рақмет!
